http___merlinpula.hr_projekti-u-zajednici.html_2.xml
1.1 1.2 2.1 2.2
The project is being implemented from 01.07.2015. and is financially supported by funds from the European Economic Area countries and the Kingdom of Norway, through the National Foundation for Civil Society Development. The main objective of the project "Together to School" is to create equal opportunities for all children of preschool age in Vodnjanu through early adoption of Croatian language, the development of tolerance and multicultural understanding of the local community towards national minorities, especially those with lower income, combating hate speech, and thus strengthening the human rights of minorities in the target community, with the purpose of inclusion of children and parents of the members of national minorities in the local community. Main beneficiaries of the project "Together to School" are primarily children for whom Croatian language is not native language (Roma, Albanian, Bosniak), their parents and families, and members of the majority population and the local community, and indirectly the wider community.
1.1 2.1 3.1 3.2 4.1 5.1 6.1 7.1 8.1 9.1 9.2 9.3 9.4 10.1 11.1 12.1 12.2 13.1 14.1 14.2 14.3 15.1 15.2 15.3 15.4 16.1 17.1 17.2 17.3 18.1 18.2 19.1 20.1 21.1 22.1 23.1 24.1 24.2 24.3 24.4 25.1 25.2 26.1 27.1 27.2 27.3 27.4 28.1 29.1 30.1 31.1 31.2 32.1 33.1 33.2 33.3 33.4 33.5 33.6 33.7
Projekti u zajednici Dječji centar "Jutarnji cvijet" u Vodnjanu Projekt se provodi kontinuirano od 2005. do 2016. a usmjeren je prema organizaciji kvalitetnih aktivnosti, integraciji i povećanju socijalnih vještina predškolske i školske djece koja nemaju materijalnih mogućnosti za redovno pohađanje vrtića i vanškolskih aktivnosti, te poticanje volonterskog rada i zapošljavanje nezaposlenih učiteljica i odgajateljica. Projekt se odvija tijekom cijele školske godine u trajanju od 10 mjeseci u gradu Vodnjanu, a aktivnosti se provode u igraonicama i kreativnim radionicama u pet programa: - Predškolska igraonica – kraći program kojemu je cilj emocionalni, psihofizički i socijalni razvoj djece od 3 do 7 godina - Mala škola – kraći program kojemu je cilj priprema i uključivanje djece u obrazovni sustav Hrvatske - Pomoć u učenju školske djece – cilj kreativne radionice je povećati sposobnost i motiviranost osnovnoškolske djece za uspješno svladavanje zahtjeva školskog programa, kako bi se umanjio rizik neuspjeha i prekid školovanja - Medijska radionica - vidljivost, poticanje upotrebe hrvatskog, romskog i engleskog jezika, uključivanje korisnika kroz aktivnosti u zajednici - Radionice vještina su: informatika, filmska radionica, radionica krojenja i šivanja, te oblikovanja i izrade suvenira. Programi predškolske igraonice i male škole verificirani su od strane Ministarstva znanosti, obrazovanja i sporta te su u suglasju s članakom 9. Pravilnika o posebnim uvjetima i mjerilima ostvarivanja programa predškolskog odgoja (Narodne novine br. 133/97) a u svezi s člankom 23. Zakona o predškolskom odgoju i naobrazbi (NN br. 10/97); sadržaji aktivnosti usklađeni su s Hrvatskim pedagoškim standardom predškolskog odgoja i naobrazbe, Nacionalnim planom aktivnosti za prava i interese djece od 2006. do 2012. godine, Akcijskim Planom desetljeća za uključivanje Roma od 2005. do 2015. Vlade Republike Hrvatske (Zagreb, ožujak 2005). Projekt "Zajedno do škole" Projekt se provodi od 01.07.2015. do 30.06.2016. te je financijski podržan iz fondova zemalja Europskog gospodarskog prostora i Kraljevine Norveške preko Nacionalne zaklade za razvoj civilnoga društva. Glavni cilj projekta "Zajedno do škole" je stvaranje jednakih mogućnosti za svu djecu predškolskog uzrasta u gradu Vodnjanu kroz rano usvajanje hrvatskog jezika, razvoj tolerancije i multikulturalnog razumijevanja stanovnika lokalne zajednice spram nacionalnih manjina, posebno onih slabijeg imovinskog stanja, suzbijanja govora mržnje, te samim time jačanja ljudskih prava manjina u ciljanoj zajednici, a sve u svrhu uključivanja i integracije djece i roditelja pripadnika nacionalnih manjina u lokalnu zajednicu. Glavni korisnici projekta "Zajedno do škole" su prvenstveno djeca kojoj hrvatski nije materinji jezik (romska, albanska, bošnjačka), njihovi roditelji i obitelji, te pripadnici većinskog stanovništva i lokalna zajednica, a posredno i šira zajednica. Radio u zajednici Radio u zajednici i za zajednicu dio je projekta kojim se informira javnost i okupljaju suradnici koji će kreirati takav radio. Zamišljen je kao internet portal kroz koji bi se plasirao i radijski sadržaj. Cilj projekta je podizanje svijesti građana o mogućnostima utjecaja građana na lokalnu zajednicu u medijskom prostoru. Aktivnosti će se odvijati kroz pripremu studija, tribina, okruglih stolova, prezentacija, uključivanja drugih organizacija civilnog društva i osposobljavanja njihovih članova, kreiranja uređivačke politike i stvaranja programa. U zagovaračkom procesu koji financijski podržava Nacionalna zaklada za razvoj civilnog društva udruga Merlin organizira ciklus radionica i predavanja o radu na community radiju. Trajanje sufinanciranja projekta je od 01.11.2015 do 31.10 2016. Partneri na projektu su Radio Labin i Savez Udruga Rojca kroz projekt Platforme 10 udruga. Platforma Rojc Otvorena zagovaračka plaforma Rojc dio je šire platforme - Saveza udruga Rojca, a članice platforme ujedno su i korisnici prostora u DC Rojc. Projekt se bavi društveno kulturnim centrom Rojc kao prostorom polivalentnog tipa sa širokim programskim aktivnostima koji uključuju korisnike i publiku za koju djeluju i koji razvijaju aktivno, djelatno i održivo civilno društvo koje se bavi pitanjima demokracije i aktivno sudjeluje u zajednici. Ciljevi projekta: jačanje sudioničkog upravljanja DC Rojc od strane udruga i korisnika; podizanje razine razvijenosti fizičke infrastrukture za djelovanje organizacija civilnog društva, građanskih inicijativa i građana te za održiviji razvoj centra; podizanje vidljivosti DC Rojc i aktivn osti udruga, jačanje zajedništva, suradnje i komunikacije među udrugama iz DC Rojc. Članice otvorene platforme: Savez udruga Rojca; Udruga Metamedij; Udruga za promicanje kreativnosti Merlin; Udruga Armazonex; Udruga Suncokret - Pula; Udruga Kontakt; Gradska radionica; Čarobnjakov šešir; Jadranska animacija; Odred izviđača pomoraca "Uljanik". Platforma je podržana od strane Nacionalne zaklade za razvoj civilnog društva tijekom perioda od jedne do tri godine. Kreativne radionice Udruga Merlin pokrenula je 2001. projekt cjeloživotnog obrazovanja kojemu su ciljevi: - neformalna edukacija u tradicionalnim i umjetničkim zanatima: šivanje, tkanje, modeliranje, odljevi, - poticanje samozapošljavanja nezaposlenih osoba, mladih i žena raznih dobnih skupina: informatika, - radno okupacijske aktivnosti za osobe s posebnim potrebama: tkanje, odljevi, izrada suvenira… U radionicama šivanja, tkanja, ručnog rada i izrade suvenira korisnicima se pristupa individualno ovisno o njihovim mogućnostima i sposobnostima. Korisnici radionica su osobe željne naučiti ove vještine, a osim stjecanja vještina, razvijaju vlastiti osjećaj vrijednosti i samopouzdanja. Poticanjem kreativnosti i dizajniranjem originalnih rukotvorina njeguje se očuvanje tradicionalnih tekstilnih i umjetničkih zanata. Motivi i predmeti koji nastaju u radionicama su povijesno, kulturološki i estetski sukladni istarskom, hrvatskom i mediteranskom podneblju. Tjedno se u Klubu okupljaju članice koje izmjenjuju znanja ručnog rada, organiziraju druženja i izrađuju ukrasne predmete i suvenire, volontiraju na sajmovima te na taj način kvalitetno provode slobodno vrijeme. Klub je otvoren za sve zainteresirane građane grada Pule. Manifestacija "Izvorni sjaj pulske Arene" Problem s kojim se suočava većina hrvatskih i mediteranskih turističkih mjesta je nelegalna prodaja uvezenih i neautentičnih kič predmeta od plastike. Udruga Merlin u sklopu projekta "Kreativnih radionica" od 2005. organizira izložbeno-prodajnu manifestaciju "Izvorni sjaj pulske Arene". Cilj manifestacije je organiziranje legalne prodaje kvalitetnih suvenira ispred pulskog amfiteatra, te poticanje lokalnog stanovništva u sudjelovanju, dizajnu i proizvodnji autentičnih rukotvorina na temu kulturno povijesne baštine grada Pule. Projekt se provodi u suradnji s institucijama i organizacijama koje djeluju na području socijale i zaštite marginaliziranih skupina, Uredom za zdravstvo i socijalu, Uredom za kulturu, Komunalnim redarstvom i Turističkom zajednicom grada Pule. Manifestacija je otvorena je za sve zainteresirane neprofitne organizacije koje svojom kreativnošću žele doprinijeti ponudi kvalitetne prezentacije kulturno povijesne baštine te osmisliti estetski vrijedne uspomene na grad Pulu. EU projekt Projekt : IPA 4.1.2.2.02.01.c36 "Educational integration of Roma children in the town of Vodnjan" Udruga Merlin je od 22.08.2013. do 21.02.2015. provodila projekt "Integracija romske djece u gradu Vodnjanu u obrazovni sustav Republike Hrvatske" financiran u okviru natječaja Europske komisije iz programa IPA IV komponenta "Razvoj ljudskih potencijala" i Agencije za strukovno obrazovanje i obrazovanje odraslih u Ministarstvu znanosti, obrazovanja i sporta RH, te dobila bespovratna sredstva u iznosu od 90,95 % ukupnog iznosa projekta koji je sufinanciran i od strane Nacionalne zaklade za razvoj civilnog društva RH, Istarske Županije - Regione Istriana i partnerskih organizacija. Partneri Udruge Merlin u provođenju projekta su OŠ Vodnjan-SE Dignano, Osnovna škola-Scuola elementare "Giuseppina Martinuzzi" Pula-Pola i Grad Vodnjan-Dignano - Città di Vodnjan-Dignano. Svrha projekta: promicanje jednakih prilika u pristupu obrazovanju za skupine u nepovoljnom položaju pružanjem odgojno obrazovnih usluga, stvaranje jednakih mogućnosti za svu romsku djecu u Gradu Vodnjanu i Galižani te njihovo uključivanje u obrazovni sustav i ostanak u njemu. Rezultati projekta: Tijekom 18 mjeseci provođenja projekta u gradu Vodnjanu uključeno je 34 romske djece od 3 do 6 godina, te 29 djece od 10 do 15 godina starosti (koja pohađaju osnovnu školu). Obuhvaćeno je 34 obitelji i 68 roditelja. Na projektu su bile zaposlene dvije osobe na puno radno vrijeme i dvije osobe na 70% radnog vremena. Aktivnosti koje su se provodile: dva kraća predškolska programa tijekom 17 mjeseci, tjedna pomoć u učenju za više razrede osnovne škole i škola roditeljstva tijekom školske godine. Kroz projekt se promicala tolerancija i multikulturalnost te su djeca bila uključena u sve gradske manifestacije. Za potrebe projekta i daljnjeg rada udruge nabavljeno je vozilo. Tijekom odvijanja projekta, snimljen je i montiran dokumentarni materijal o provedenim aktivnostima.